Srijeda, 1.4.2020.

**Reljef** - ponavljanje

Završili smo veliku temu o **reljefu Zemlje**. Ova tema se nalazi u lekcijama u udžbeniku od 66. do 89. stranice.

Ovo su tri zadatka za ponavljanje:

1. Prolistaj u udžbeniku lekcije o reljefu i postavi **najmanje jedno pitanje** o onome što ti nije jasno.
2. U drugom zadatku trebate odgonetnuti **najmanje tri  skrivena pojma** o reljefu (izmiješana slova): npr.    **KLAVUN**?   à  VULKAN

**SKRIVENI POJMOVI** (u zagradi se nalaze riječi koje će pomoći u otkrivanju skrivenog pojma):

**ANID** (pustinja)

**DORJF** (ledenjaci)

**PRAŠKA** (krški reljef)

**FLIK** (vrsta obale)

**GAMAM** (vulkani)

**SEL** (sitan prah)

**ŠLAPT** (građa Zemlje)

**TOLKINA** (udubljenje u reljefu)

**TRAKER** (vulkan)

**ŠLIF** (reljef Primorske Hrvatske)

1. **Treći zadatak** za ponavljanje zove se: **SLIČNO / RAZLIČITO** i riješava ovako:

Odaberi jedan par pojmova, npr. **nizina** i **visoravan**;

sličnost je u tome što su to ravni oblici reljefa,

različito je što su nizine do 200 metara nadmorske visine, a visoravni iznad 200 m n/v.

Ili npr. **dine** i **vadi**;

slični su po tome što su to oblici koje nalazimo u pustinjskom reljefu; a različito što su dine brežuljci od pijeska, a vadi su suha riječna korita u kojima ponekada može poteći voda.

Vaš je zadatak navesti **najmanje 3 para pojmova** i napisati za svaki par u čemu su slični, a u čemu se razlikuju.

1. **Četvrti zadatak** nije obavezan**,** tko želi može ga riješiti. Zadatak je potraga za pojmovima koji imaju dva naziva.

Npr:

**les ili prapor**

**dina ili sipina**

**Koliko još takvih pojmova možeš pronaći u lekcijama o reljefu?**

**Zadatke riješite u bilježnicu i na chat (čavrljanje) pošaljite sliku. Možete odgovor napisati (natipkati) na chat. Zadatak trebate predati do utorka, 7.4.2020.**